User:Kaw, Rose A1C

Kakaiba, Kapanapanabik at Makabuluhan
Ang bawat katagang nabanggit ay mayroong kabuluhan sa buhay nang taong nagngangalang Rose Stephanie S. Kaw. Oo, tama ang iyong nabasa. Kaw na nagsisimula sa mga letrang k at a, hindi sa c at o. Marahil inyo na ring napansin, ang kadahilanan ng aking kakaibang apelyido ay nagmula sa angkan ng aking ama na si Willie Sy, Kaw, isang purong chinese. Mula bata pa lamang ako, palibahasa’y nakatira lamang sa probinsya ng Oriental Mindoro, lalong hindi pamilyar ang ganitong klaseng lahi sa syudad kung kaya’t ito kaagad ang unang napapansing kakaiba sa akin. Tutal nasimulan na natin ang paghalukay sa kinagisnan ng aking apelyido, simulan na natin ito sa pagkilala sa aking pamilya. Malaki ang epekto ng chinese sa aking pagkatao hindi lamang sa kakaibang apelyidong ito kundi lalo na sa mga tradisyong kalakip nito. Lumaki akong walang ina, ngunit hindi ko ito halos naramdaman sa dami ng aming naging kasambahay, lalong lalo na syempre sa maayos na pagtataguyod ng aking ama sa aming magkapatid. Hindi lang yon, nagkaroon pa ako ng bunsong kapatid. Gusto mo ng mas matinding plot twist? Yung kasambahay namin dati, stepmother ko na ngayon. Oo, mala- maya and sir chief. Ngunit hindi ito naging balakid bagkus ay naging rason pa upang mas maging maayos at madali ang pagpapalaki sa aming magkakapatid. Teka lang, baka naman mabasa na ito ng aking ina kaya huwag na nating ipakadetalyado ang iba pang nangyari.

Kapanapanabik. Bakit ko nga ba ito isinali sa aking malikhaing titulo? Marahil ang buhay ay talaga namang mayroong oras na kapanapanabik, maging sa negatibo at positibong resulta mang dulot nito. Balik tayo sa buhay ko. Masasabi kong magiging kapanapanabik ang estadong ito ng aking buhay sapagkat ako ay ganap na estudyante na sa tersyaryong lebel. Kinuha ko ang kursong hindi ko talaga gusto sa kadahilanan na ang aming panganay, na dapat magmamana ng aming negosyo, ay hindi sinunod ang dapat na tradisyong pagmamana ng iniwang negosyo sa amin ng aking lolo at lola pati ng akong ama. Sa makatuwid, sinunod nya ang gusto nya at sinuway nya ang kagustuhan ng aking ama, kaya heto ako, tinalikuran ang aking pangarap mula pa noong una na maging isang mahusay na dentista at ngayo’y napilitang mag-aral ng kursong patungkol sa pagnenegosyo. Ang masama pa rito, accountancy pa ang napili ko. Sabi ko naman sa’yo, kapanapanabik ang estado ng buhay kong ito sa resulta ng aming finals, kung papasa pa ba ako.

Ngunit ang lahat ng ito ay makabuluhan. Negatibo man o positibo, ang mga pangyayari at sitwasyong ating kinakaharap sa kasalukuyan ay bahagi ng ating hinahangad na magandang kinabukasan. Ang pag-alis ng aking ina at ang pag-ayon ko sa desisyon ng aking ama, ilan lamang ito sa mga kaganapan sa aking buhay na ngayo’y inaabangan ko ng isang kapanapanabik na epekto. Isang pangyayaring aking inaasahan na kung tawagin nila ay “plot twist” na bagama’t mapait sa aking kalooban, umaasa akong may kabuluhan sa aking magandang hinaharap. Kung hindi man pagpapalain, naniniwala akong ito ay magsisilbing aral, sapagkat bawat pagdapa ay senyales na nararapat kang tumayo at magpatuloy muli. Sa pagpapatuloy mong ito, mayroon kang panibagong tatahaking magdadala sa iyo sa isang lugar na kakaiba, kapanapanabik at may kabuluhan.

Marahil ang talatang ito ay hinanguan ko ng katatawanan, ngunit nais ko lamang iparamdam kung papaano ako hinubog ng mga pagsubok na ito upang maging matatag at palaban. Mahal na mahal ko ang aking ama, sa puntong handa akong isakripisyo ang aking ninanais na kinabukasan kagustuhan nya’y masunod lamang. Malungkot ako sa sinapit ng relasyon ng aking ina sa aming pamilya, ngunit bilang tao ako rin ay naniniwalang kahit gaano pa kaimportante ang isang tao sa iyo, kapag patuloy ka nang inagrabyado at nakikita mong hindi na ito nakakabuti para sa iyo, nararapat lamang pag paglisan ninyo sa isa’t isa. Malungkot ako sa sinapit ng relasyon ng aking ina sa aming pamilya, ngunit bilang tao ako rin ay naniniwalang kahit gaano pa kaimportante ang isang tao sa iyo, kapag patuloy ka nang inagrabyado at nakikita mong hindi na ito nakakabuti para sa iyo, nararapat lamang pag paglisan ninyo sa isa’t isa. Kung inyong mapapansin, pinalaki akong hindi marangya. May kaya, oo. Ngunit hindi tulad ng magarbong mga pamilya, sinusunod namin ang tradisyon ng mga chinese sa pagiging masinop at matalino pagdating sa buhay lalo na sa pera. Ang aking pag-iisip na komplikado na dahil sa matinding impluwensya ng aking ama sa buhay ay lalo nang pinatibay ng aking kurso ngayong kolehiyo na talaga namang nakakagimbal ng damdamin.

Ako ay labis na nadala sa pagbabahagi ng aking personal na buhay at ako po ay nagpapaumanhin. Hindi rin ako nagmana sa talento ng aking kapatid sa pag-eedit ng mga ganitong Gawain. Ngunit isa lamang akong payak na estudyante kung kaya’t ilan lamang sa aking interes ay ang magbasa-basa, manuod ng netflix at matulog. May araw na sinisipag at may araw na binagsakan na ng langit at lupa ng katamaran. Ang pagbangon ng alas siyete ng umaga ay itinuturing ko nang isang magandang parangal na aking nakakamtan sa pang-araw araw. Ngunit ang pagiging aktibo sa iba't iban bagan kagaya ng sports ay ang aking hilig. Ngunit sa patuloy kong pagtanda, mas gusto ko nalang na natutulog at nakakasama ang aking pamilya. Ang basat taon na nakakatungtong ako sa panibagong baitang ng pag-aaral ay tinuturing ko nang isang parangal. Ang mga sumusunod ay nagsisilbing gallery ng aking payak na buhay:



Muli, ako si Rose Stephanie S. Kaw. Kaw na may letrang k at a, hindi c at o. At naniniwala akong ang aking buhay ay kakaiba, kapanapanabik at makabuluhan.